**NÁRODNÁ RADA SLOVENSKEJ REPUBLIKY**

**VII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD-1663/2019

**1610a**

**Spoločná správa**

výborov Národnej rady Slovenskej republiky o prerokovaní **vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony** (tlač 1610) v druhom čítaní

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Výbor Národnej rady Slovenskej republiky pre zdravotníctvo** ako gestorský výbor k vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1610) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 2017 z 12. septembra 2019 po prerokovaní vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1610) rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodárstve záležitosti

Výboru Národnej rady Slovenskej republiky pre vzdelávanie, vedu, mládež a šport a

Výboru Národnej rady Slovenskej republiky pre zdravotníctvo

**II.**

Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

**Ústavnoprávny výbor Národnej rady Slovenskej republiky** prerokoval vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1610) dňa 8. októbra 2019 súhlasil s návrhom zákona a odporučil Národnej rade Slovenskej republiky vládny návrh zákona schváliť so zmenami a doplnkami (uznesenie č. 723 z 8. októbra 2019).

**Výbor Národnej rady Slovenskej republiky pre hospodárske záležitosti** o predmetnom návrhu nehlasoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný (**záznam z 10. októbra 2019).

**Výbor Národnej rady Slovenskej republiky pre vzdelanie, vedu, mládež a šport** prerokoval vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1610) dňa 10. októbra 2019 súhlasil s návrhom zákona a odporučil Národnej rade Slovenskej republiky vládny návrh zákona schváliť s pozmeňujúcim a doplňujúcimi návrhmi (uznesenie č. 253 z 10. októbra 2019).

**Výbor Národnej rady Slovenskej republiky pre zdravotníctvo** prerokoval vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1610) dňa 9. októbra 2019 súhlasil s návrhom zákona a odporučil Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi (uznesenie č. 171 z 9. októbra 2019).

**IV.**

Z uznesení výborov uvedených pod bodom III. tejto správy vyplývajú pozmeňujúce návrhy:

**1. V čl. I, 6. bode, v § 5** ods. 4 sa za písmeno f) vkladá nové písmeno g), ktoré znie

„g) nariaďuje raz za päť rokov vykonanie imunologického prehľadu, ktorým sa zisťuje stav odolnosti populácie proti prenosným ochoreniam,“.

V súvislosti s vložením nového písmena g) sa vykonajú legislatívno – technické úpravy znenia úvodnej vety, slová „g) až au)“ sa nahradia slovami „h) až av)“, v 7. bode sa slová „§ 5 ods. 4 písm. l)“ nahradia slovami „§ 5 ods. 4 písm. m)“, v 8. bode sa slová „§ 5 ods. 4 písm. s)“ nahradia slovami „§ 5 ods. 4 písm. t)“, slová „písmena r“) sa nahradia slovami „písmena s)“, v 9. bode sa slová „§ 5 ods. 4 písm. u)“ nahradia slovami „§ 5 ods. 4 písm. v)“, slová „písmena s“ sa nahradia slovami „písmena t)“, v 10. bode sa písmeno „x)“ (2x) nahradí písmenom „y)“(2x), v 11. bode sa písmeno „al)“ nahradí písmenom „am)“, písmeno „am)“ (2x) sa nahradí písmenom „an)“ (2x), slová „am) až au)“ sa nahradia slovami „an) až av)“ a slová „an) až av“) sa nahradia slovami „ao) až ax)“, v 49. bode sa slová „podľa § 5 ods. 4 písm. t)“ nahradia slovami „podľa § 5 ods. 4 písm. u)“, v 68. bode sa slová „podľa § 5 ods. 4 písm. g)“ nahradia slovami „podľa § 5 ods. 4 písm. h)“.

Cieľom predkladaného pozmeňujúceho a doplňujúceho návrhu je stanoviť kompetenciu Úradu verejného zdravotníctva Slovenskej republiky nariaďovať v pravidelnom intervale raz za päť rokov vykonanie imunologického prehľadu, ktorým sa zisťuje stav odolnosti populácie proti prenosným ochoreniam. Pravidelné vykonávanie imunologických prehľadov je dôležité pre sledovanie účinnosti očkovania a prípadnú následnú úpravu očkovacieho kalendára.

**Výbor NR SR pre zdravotníctvo**

**gestorský výbor odporúča s c h v á l i ť**

**2. V čl. I, 22. bode v § 12** ods. 2. písmeno i) znie:

„i) dezinsekcia pri výskyte ochorenia alebo deratizácia pri výskyte ochorenia,“.

Ide o precizovanie ustanovenia v súvislosti s opatrením na predchádzanie vzniku a šírenia prenosných ochorení

**Výbor NR SR pre zdravotníctvo**

**gestorský výbor odporúča s c h v á l i ť**

**3. V čl. I, 26. bode v § 13** ods. 5 písmeno d) znie:

„d) posúdenie hlukovej záťaže, ak ide o stavbu diaľnice, cesty I. triedy, stavbu dráhy, stavbu vodnej cesty a stavbu letiska s prevádzkou motorových lietadiel,“.

Ide o zosúladenie terminológie so súbežne schvaľovanou novelu zákona o premávke na pozemných komunikáciách, ktorá pojem „rýchlostná cesta“ z legislatívnych ustanovení vypúšťa s odôvodnením, že nejde o samostatný druh pozemnej komunikácie, ale o stavebno-technickú kategóriu diaľnic.

**Výbor NR SR pre zdravotníctvo**

**gestorský výbor odporúča s c h v á l i ť**

**4. V čl. I , 37. bode sa v § 24** ods. 6 písm. b) slová „plní povinnú školskú dochádzku“ nahrádzajú slovami „plní povinné predprimárne vzdelávanie“ a v poznámke pod čiarou k odkazu 30b sa slovo „§ 19“ nahrádza slovom „§ 59“.

Úprava súvisiaca so zosúladením predloženého návrhu zákona so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča n e s c h v á l i ť**

**5. V čl. I, 37. bode § 24** ods. 6 písm. b) sa slová „povinnú školskú dochádzku“ nahrádzajú slovami „povinné predprimárne vzdelávanie“.

V bode 37 poznámka pod čiarou k odkazu 30b znie“

„30b) § 28a zákona č. 245/2008 Z. z. v znení zákona č. 209/2019 Z. z.“.

Legislatívno-technická úprava textu návrhu zákona z dôvodu spresnenia a zjednotenia pojmov súlade s úpravou v zákone č. 209/2019 Z. z., ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.

**Výbor NR SR pre vzdelávanie, vedu, mládež a šport**

**gestorský výbor odporúča s c h v á l i ť**

**6. V čl. I, 43. bode (§ 27 ods. 1)** sa slová „podľa § 27 ods. 3“ nahrádzajú slovami „podľa odseku 3“.

Legislatívno-technická úprava.

**Ústavnoprávny výbor NR SR**

**Výbor NR SR pre vzdelávanie, vedu, mládež a šport Výbor NR SR pre zdravotníctvo**

**gestorský výbor odporúča s c h v á l i ť**

**7. V čl. I, 53. bode (§ 30e ods. 19)** sa slová „uhrádzajú z“ nahrádzajú slovami „uhrádzajú na základe“.

Legislatívno-technická úprava, precizovanie textu.

**Ústavnoprávny výbor NR SR**

**Výbor NR SR pre vzdelávanie, vedu, mládež a šport Výbor NR SR pre zdravotníctvo**

**gestorský výbor odporúča s c h v á l i ť**

**8. V čl. I, 74. bode [§ 52 ods. 1 písm. p)]** sa slovo „opatrenie“ nahrádza slovom „opatrenia“.

Legislatívno-technická úprava, precizovanie textu.

**Ústavnoprávny výbor NR SR**

**Výbor NR SR pre vzdelávanie, vedu, mládež a šport Výbor NR SR pre zdravotníctvo**

**gestorský výbor odporúča s c h v á l i ť**

**9. V čl. I, 79. bode, § 52** ods. 5 písm. k) sa slová „zdravia, ktoré sú uvedené vo všeobecne záväznom právnom predpise vydanom“ nahrádzajú slovami „zdravia ustanovené všeobecne záväzným právnym predpisom vydaným“.

Legislatívno-technická úprava, precizovanie textu.

**Ústavnoprávny výbor NR SR**

**Výbor NR SR pre vzdelávanie, vedu, mládež a šport Výbor NR SR pre zdravotníctvo**

**gestorský výbor odporúča s c h v á l i ť**

**10. V čl. I sa za 96. bod** vkladá nový 97. bod, ktorý znie:

„97. V § 56 ods. 1 písm. k) sa na konci vety pripájajú tieto slová: „okrem povinnosti podrobiť dieťa povinnému očkovaniu,“.

Nasledujúce body sa primerane prečíslujú.

Legislatívne-technická úprava súvisiaca s úpravou, že za nepodrobenie sa povinnému očkovaniu už nemožno uložiť pokutu.

**Výbor NR SR pre zdravotníctvo**

**gestorský výbor odporúča s c h v á l i ť**

**11. V čl. I sa za 97. bod** vkladá nový 98. bod, ktorý znie:

„98. V § 56 ods. 2 sa vypúšťa druhá veta.“.

Nasledujúce body sa primerane prečíslujú.

Legislatívne-technická úprava súvisiaca s úpravou, že za nepodrobenie sa povinnému očkovaniu už nemožno uložiť pokutu.

**Výbor NR SR pre zdravotníctvo**

**gestorský výbor odporúča s c h v á l i ť**

**12. V čl. I sa v 114. bode** sa doterajší text § 63k označuje ako odsek 1 a dopĺňa sa odsekmi 2 a 3, ktoré znejú:

„(2) Prevádzkovateľ prírodného kúpaliska je povinný splniť požiadavky na plavčíka podľa § 19 ods. 7 písm. l) v znení účinnom od 1. januára 2020 najneskôr do 1. mája 2020.

(3) Prevádzkovateľ umelého kúpaliska je povinný splniť požiadavky na plavčíka podľa § 19 ods. 9 písm. n) v znení účinnom od 1. januára 2020 najneskôr do 1. mája 2020.“.

Legislatívne-technická úprava súvisiaca s doplnením požiadaviek na plavčíkov navrhnutá na účel vytvoriť časový priestor pre prevádzkovateľov kúpalísk na zabezpečenie nových požiadaviek.

**Výbor NR SR pre zdravotníctvo**

**gestorský výbor odporúča s c h v á l i ť**

**13. V čl. I, 114. bode** (§ 63k) sa slová „pred nadobudnutím účinnosti tohto zákona“ nahrádzajú slovami „do 31. decembra 2019“ a na konci sa pripájajú slová „v znení účinnom od 1. januára 2020.“.

Legislatívno-technická úprava, precizovanie textu.

**Ústavnoprávny výbor NR SR**

**Výbor NR SR pre vzdelávanie, vedu, mládež a šport Výbor NR SR pre zdravotníctvo**

**gestorský výbor odporúča s c h v á l i ť**

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1610), vyjadrených v uzneseniach uvedených pod bodom IV. tejto správy a v stanovisku gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1610), **schváliť s pozmeňujúcimi a doplňujúcimi návrhmi.**

1. Spoločná správa obsahuje **13** pozmeňujúcich návrhov.

Súčasne výbor navrhol, aby sa

a) o  bodoch **1 až 3, 5 až 13** hlasovalo **s p o l o č n e**  s návrhom gestorského výboru **s c h v á l i ť.**

b) osobitne o bode **4**  s návrhom gestorského výboru **n e s c h v á l i ť.**

2. Poveril spoločného spravodajcu výborov Juraja Blanára predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z.

Predmetná spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1610), bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 183 z 15. októbra 2019.

Bratislava, 15. októbra 2019

**Štefan Z e l n í k**

predseda

Výboru Národnej rady Slovenskej republiky

pre zdravotníctvo